**54/2019. (III.13.) Kgy. sz. határozat**

1. Szombathely Megyei Jogú Város Közgyűlése a „Javaslat az I. világháborús emlékmű felújítására, új emlékmű állítására előkészített pályázattal kapcsolatos döntések meghozatalára” című előterjesztést megtárgyalta. A 305/2018. (X.25.) Kgy. sz. határozatát úgy módosítja, hogy az I. világháborúban elesett szombathelyi tűzoltók tiszteletére készített emlékmű rekonstruálására, újbóli elkészítésére összeállított pályázat benyújtását jóváhagyja, támogatja továbbá, hogy a gyöngyösszőlősi I. világháborús hősi emlékmű felújítására, konzerválására összeállított pályázatot a Rumi Rajki Műpártoló Kör nyújtsa be.
2. A Közgyűlés a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján úgy határoz, hogy nyertes pályázat esetén az I. világháborúban elesett szombathelyi tűzoltók tiszteletére készített emlékmű a Szombathely, 6027/1 hrsz. alatti ingatlanon, a tűzoltóság előtti parkban; a gyöngyösszőlősi I. világháborús hősi emlékmű a Szombathely, Hunyadi út, 8625 hrsz. alatti ingatlanon, a szőlősi templom szomszédságában kerüljön elhelyezésre.
3. A Közgyűlés felkéri a Polgármestert, hogy a tűzoltók tiszteletére készített emlékmű közterületen történő elhelyezéséhez szükséges Magyar Alkotóművészeti Közhasznú Nonprofit Kft. szakvéleményének beszerzéséről gondoskodjon.
4. A Közgyűlés nyertes pályázat esetén a gyöngyösszőlősi I. világháborús hősi emlékmű talapzatára 500.000,- Ft saját forrást az Önkormányzat 2019. évi költségvetésében - a pályázat önrészeként – biztosítja.
5. A Közgyűlés felkéri a Polgármestert, hogy nyertes pályázat esetén és a Magyar Alkotóművészeti Közhasznú Nonprofit Kft. támogató szakvélemény beszerzése után gondoskodjon az emlékmű 2. pontban rögzített helyszínen történő elhelyezéséről.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője)

**Határidő:** 1. pont: azonnal

 2. pont: azonnal

 3. pont: azonnal

4. pont: nyertes pályázat esetén az Önkormányzat 2019. évi költségvetési rendelete

5. pont: nyertes pályázatot követően